Արդեն նախկին ներքին գործերի նախարարի որդուն` Բարիշ Գյուլերին, մեղադրում են տարբեր կոռուպցիոն գործարքների շրջանակներում միջնորդի դեր ստանձնելու մեջ: Անդրադառնալով այդ փաստին՝ Գյուլերն իր հրաժարականի հայտարարության մեջ այսօր նշել է․ - «Իմ որդու ձերբակալությունն անօրինական է: Ներկայացված մեղադրանքի համաձայն իմ որդին ոչ թե կազմակերպված հանցավոր խմբավորման անդամ է եղել, այլ պարզապես բանակցել է կաշառքների շուրջ: Գերագույն վճռաբեկ դատարանի հատուկ որոշման համաձայն նման դեպքում կալանքը որպես խափանման միջոց կարող է կիրառվել պաշտոնյաների, բայց ոչ նրանց ընտանիքի անդամների նկատմամբ», - հայտարարել է Թուրքիայի արդեն նախկին ներքին գործերի նախարարը: